ભારતીય શેરબજાર માટે ગુરૂવારની શરૂઆત અત્યંત ખરાબ રહી છે. બોમ્બે શેરબજારનો સેન્સેક્સ આજે પ્રારંભે જ 1000 અંક ઘટાડા સાથે 33,923 પર ખુલ્યો છે. તો બીજી તરફ નેશનલ સ્ટોક એક્સચેંજનો નિફ્ટી પણ 267 અંકના ઘટાડા સાથે 10,193.00 ખુલ્યું છે. જોકે બજાર ખુલ્યાના 15 મિનિટની અંદર રિકવરી જોવા મળી હતી. અત્યારે (સવારે 9.30 વાગ્યે) સેન્સક્સ 843 અંકના ઘટાડા સાથે 33917 પર ટ્રેન્ડ કરી રહ્યો છે. તો નેશનલ સ્ટોક એક્સ્ચેન્જનું નિફ્ટી 268 અંકના ઘટાડા સાથે 10191ની સપાટી પર વેપાર કરી રહ્યું છે.